ⴰⴳⵎⵎⴰⵢ ⴰⵎⵓⵏⵖⵓⵍⵉ ⴰⵣⴰⵢⴽⵓ

ⵜⴰⵣⵡⴰⵔⵜ

ⴳ ⵜⵓⴳⴳⵓⴳⵉⵏ ⵏ ⴰⵙⵢⴰ ⵏ ⵜⵓⵥⵥⵓⵎⵜ, ⵓⵍ ⵏ ⵜⵓⵜⵍⴰⵢⵜ ⵜⴰⵎⵓⵏⵖⵓⵍⵉⵜ ⴰⵔ ⵉⴽⴽⴰⵜ ⵙ ⵉⵙⵎ ⵏ ⵢⴰⵜ ⵜⵏⴽⵔⴰ ⵜⴰⴷⵍⵙⴰⵏⵜ ⵜⴰⵎⵇⵇⵕⴰⵏⵜ ⴰⵔ ⵜⵜ ⵉⵏⵏ ⵜⵜⵓⵎⴰⵍⵏ ⵉⴷ ⴱⴰⴱ ⵏ ⵏⵏⵙ, ⴰⴷ ⴷ ⵜⵣⵣⵓ ⵖ ⵉⵎⴰⵍ, ⵜⴰⵏⴽⵔⴰ ⵜⴰⴷⵍⵙⴰⵏⵜ ⴰⴷ ⴰⵔ ⵜⵜ ⵏⵜⵜⵎⵏⵉⴷ ⴳ "ⵓⵙⵍⴳⵏ ⵏ ⵜⵓⵜⵍⴰⵢⵜ" ⵍⵍⵉ ⴷ ⵜⴹⵉ ⵜⴳⴷⵓⴷⴰⵏⵜ ⵏ ⵎⵓⵏⵖⵓⵍⵢⴰ ⵡⴰⵍⵍⵉ ⵉⵜⵜⵉⵏⵉⵏ ⵎⴰⵙⴷⴷ ⵣ ⵓⵙⴳⴳⵯⴰⵙ ⵏ 2025 ⴰⵙⴽⴽⵉⵍ ⴰⵎⵓⵏⵖⵓⵍⵉ ⴰⵣⴰⵢⴽⵓ ⵔⴰⴷ ⵉⴽⵛⵎ ⴰⴷⴷⴰⴷ ⵏ ⵓⵙⵎⵔⵙ ⵜⴰⵎⴰ ⵏ ⵓⵙⴽⴽⵉⵍ ⴰⵙⵉⵔⵉⵍⵉ ⵍⵍⵉ ⵙ ⵏⵉⵜ ⵜⵜⵢⴰⵔⴰ ⵜⵓⵜⵍⴰⵢⵜ ⵜⴰⵎⵓⵏⵖⵓⵍⵉⵜ ⵣⵉ 1946.... ⴰⵙⴽⴽⵉⵍ ⴰⵎⵓⵏⵖⵓⵍⵉ ⴰⵣⴰⵢⴽⵓ ⵏⵖⴷⴷ "ⵀⵓⴷⵓⵎ ⵎⵓⵏⵖⵓⵍ ⴱⵉⵜⵜⵛⵉⴳ" ⵎⴽ ⵍⵍⵉ ⴰⵙ ⵜⵜⵉⵏⵉⵏ ⵙ ⵜⵓⵜⵍⴰⵢⵜ ⵏⵏⵙⵏ, ⵉⴳⴰ ⴰⵙⴽⴽⵉⵍ ⴰⵎⵣⵡⴰⵔⵓ ⵉⵜⵜⴰⵡⵙⴽⴰⵔⵏ ⴰⴷ ⵉⵥⵍⵉ ⵙ ⵜⵉⵔⵔⴰ ⵏ ⵜⵓⵜⵍⴰⵢⵜ ⵜⴰⵎⵓⵏⵖⵓⵍⵉⵜ ⵎⴰⵢⴰⴷ ⵖ ⵓⵣⵎⵣ ⵏ ⵜⵎⵏⵓⴽⴷⴰ ⵜⴰⵎⵓⵏⵖⵓⵍⵉⵜ ⵜⴰⵎⵇⵇⵕⴰⵏⵜ ⴷⴰⵔ ⵜⴰⵙⵓⵜ ⵜⵉⵙⵙ 11 ⴷⴼⴼⵉⵔ ⵏ ⵜⵍⴰⵍⵉⵜ ⵉⵜⵜⵢⴰⵡⵙⴽⴰⵔ ⴼ "ⵓⵙⴽⴽⵉⵍ ⴰⵡⵉⴳⵔⵉⵢ ⴰⵇⵇⴱⵓⵔ", ⴰⵙⴽⴽⵉⵍ ⴰⴷ ⵉⴳⴰ ⵢⴰⵏ ⵖ ⵜⵓⴳⵜⵜ ⵏ ⵉⵙⴽⴽⵉⵍⵏ ⵢⴰⴹⵏⵉⵏ ⵍⵍⵉ ⴷ ⴼⴼⴰⵖⵏⵉⵏ ⴳ ⵓⵙⴽⴽⵉⵍ ⴰⵙⵓⵔⵢⴰⵏ, ⵎⴽ ⵍⵍⵉ ⵙ ⵢⴰⴷ ⵏⴻⵏⵏⴰ ⴰⵙⴽⴽⵉⵍ ⴰⴷ ⵉⴽⴽⴰ ⵜⵜ ⵉⵏⵏ ⵏⵜⵜⴰⵏ ⴰⵙ ⵜⵜⵢⴰⵔⴰ ⵜⵓⵜⵍⴰⵢⵜ ⵜⴰⵎⵓⵏⵖⵓⵍⵉⵜ ⵙ ⵢⴰⵜ ⵜⵙⴽⵯⴼⵍⵜ ⵎⵇⵇⵓⵔⵏ ⴰⵔ ⴰⵙⴳⴳⵯⴰⵙ ⵏ 1946, ⵍⵍⵉⵖ ⵜⴹⵕ ⵜⵎⴰⵣⵉⵔⵜ ⵏ ⵎⵓⵏⵖⵓⵍⵢⴰ ⵖ ⴷⴷⵓ ⵓⴼⵓⵙ ⵏ  "ⵜⴰⴹⴰ ⵜⴰⵙⵓⵠⵢⴰⵜⵉⵜ" ⵜⴼⵍ ⵉⵍⵎⵎⴰ ⵜⵏⴱⴰⴹⵜ ⵜⴰⵎⵓⵏⵖⵓⵍⵉⵜ ⴰⵙⴽⴽⵉⵍ ⴰⵣⴰⵢⴽⵓ ⵜⴰⵙⵉ ⴰⵙⴽⴽⵉⵍ ⴰⵙⵉⵔⵉⵍⵉ ⵏ ⵜⵓⵜⵍⴰⵢⵜ ⵜⴰⵔⵓⵙⵉⵜ, ⴰⴱⵍⴰ ⵖ ⵜⵎⵏⴰⴹⵜ ⵏ "ⵎⵓⵏⵖⵓⵍⵢⴰ ⵜⴰⴳⵏⵙⵓⵜ" ⵍⵍⵉ ⵉⵍⵍⴰⵏ ⵖ ⴷⴷⴰⵡ ⵏ ⵜⵏⴱⴰⴹⵜ ⵏ ⵛⵛⵉⵏⵡⴰ ⴰⵙⴽⴽⵉⵍ ⴰⵣⴰⵢⴽⵓ ⴰⵙ ⵖⵉⵏⵏ ⵜⵜⴰⵢⴰⵔⴰ ⵜⵓⵜⵍⴰⵢⵜ ⵜⴰⵎⵓⵏⵖⵓⵍⵉⵜ ⴰⵔ ⵖⴰⵙⵙⴰⴷ ⵙⵓⵍ, ⴰⵙⴽⴽⵉⵍ ⴰⵎⵓⵏⵖⵓⵍⵉ ⴰⵣⴰⵢⴽⵓ ⴷⵖ ⵏⵜⵜⴰⵏ ⵉⴼⴽⴰ ⴰⵙⵓⴷⵙ ⴰⵎⵉⵔⴰⵢ ⵉ ⵜⵓⴳⵜⵜ ⵏ ⵜⵓⵜⵍⴰⵢⵉⵏ ⵢⴰⴹⵏ ⵏ ⵜⵓⵥⵥⵓⵎⵜ ⴷ ⵓⴳⵎⵎⵓⴹ ⵏ ⴰⵙⵢⴰ ⵣⵓⵏⴷ ⵜⵓⵜⵍⴰⵢⵜ ⵏ "ⵎⴰⵏⵛⵓ" ....ⵉⵏⵏⵓⵎⵎⵥ ⵓⵙⴽⴽⵉⵍ ⴰⴷ ⵙ  ⵡⴰⴷⴷⴰⴷ ⵏ ⵜⵉⵔⵔⴰ ⵏⵏⵙ ⴰⵎⴰⵥⵍⴰⵢ , ⴷⴰ ⵜⵜⵢⴰⵔⴰⵏ  ⵉⵙⴽⴽⵉⵍⵏ ⵏⵏⵙ ⵙ ⵜⵖⴰⵔⴰⵙⵜ ⵉⵣⴷⵉⵏ ⵣ ⵓⴼⵍⵍⴰ ⴰⵔ ⵉⵣⴷⴰⵔ ⵜⵉⵔⵔⴰ ⴰⵔ ⵜⵜⵓⴷⵓ ⵣ ⵓⵣⵍⵎⴰⴹ ⵖⵔ ⵓⴼⴰⵙⵉ ⬇️➡️, ⴽⵓ ⴰⵙⴽⴽⵉⵍ ⴷⴰⵔⵙ ⴽⵕⴰⴹ ⴰⵔ ⴽⴽⵓⵥ ⵡⵓⴷⵎⴰⵡⵏ ⵏ ⵜⵉⵔⵔⴰ ⵎⴰⵢⴰⵏⵏ ⵉⴱⴷⴷ ⴼ ⵓⴷⵖⴰⵔ ⵏⵏⵙ ⴰⴳⵯⵏⵙ ⵏ ⵜⴳⵓⵔⵉ, ⴰⵏⴰⵡ ⵏ ⵓⵙⵓⴷⵙ ⴰⵎⵉⵔⴰⵢ ⵏ ⵓⵙⴽⴽⵉⵍ ⴰⴷ ⵉⴳⴰ "ⴰⵍⴼⴰⴱⵉⵜ" ⴰⵛⴽⵓ ⴷⵉⴳⵙ 34 ⵏ ⵓⵙⴽⴽⵉⵍ ⵙ ⵓⵎⴰⵜⴰ ⴱⴹⴰⵏ ⴳⵔ ⵉⵖⵔⵉⵜⵏ ⴷ ⵜⵔⴳⴰⵍⵉⵏ, ⵜⴰⵥⵓⵏⵖⴰ() ⵜⴰⵎⵓⵏⵖⵓⵍⵉⵜ ⴰⵔ ⵜⵜⵢⴰⵡⵙⴽⴰⵔ ⵙ ⵓⵙⴽⴽⵉⵍ ⴰⵣⴰⵢⴽⵓ ⴷ, ⴳ ⵓⵙⴳⴳⵯⴰⵙ ⵏ 2013 ⵜⵓⵜⴼ ⵜⴰⵍⴳⴰⵎⵜ ⵏ ⵢⵓⵏⵉⵙⴽⵓ, ⵙ ⵎⴰⵙ ⵜⴳⴰ ⵢⴰⵜ ⵜⴰⵏⴳⵎⵉ ⵜⴰⴷⵍⵙⴰⵏⵜ ⵜⴰⵔⴽⵎⴰⵎⵜ (intangible cultural heritage) ⵉⵍⴽⵎⵏ ⴼ ⵓⵃⴹⴰⵡ ⴰⵏⵣⵔⵓⴱ
ⵉⵙⴰⵖⵓⵍⵏ
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)